cyanic-selkie/wikianc huggingface dataset:
পথের পাঁচালী (চলচ্চিত্র)
অভিনয়শিল্পী নির্বাচন
অপুর চরিত্রে অভিনয় করার জন্য সত্যজিৎ পাঁচ থেকে সাত বছরের শিশুর সন্ধানে সংবাদপত্রে বিজ্ঞাপন দেন, কিন্তু কোন বিজ্ঞাপনের মারফত আসা কোন ছেলেকেই তার পছন্দ হয়নি, কিন্তু সত্যজিতের স্ত্রী বিজয়া রায় তাদের বাড়ির নিকটে সুবীর বন্দ্যোপাধ্যায় নামে একটি ছেলেকে লক্ষ্য করেন এবং অবশেষে অপুর চরিত্রে তাকেই পছন্দ করা হয়। ইন্দির ঠাকরুণের চরিত্রে অভিনয়ের জন্য সত্যজিৎ কলকাতার নিষিদ্ধ পল্লী থেকে চুনীবালা দেবী নামক একজন পুরাতন নাট্যাভিনেত্রীকে খুঁজে বের করেন। অন্যান্য বিভিন্ন অনুল্লেখ্য চরিত্রে বড়াল গ্রামের বাসিন্দারা অভিনয় করেন।
দৃশ্যধারণ
চলচ্চিত্রটির চিত্রগ্রহণ শুরু হয় ১৯৫২ সালের ২৭শে অক্টোবর। প্রধান চিত্রধারণের জন্য কলকাতার নিকটবর্তী বড়াল গ্রামটিকে নির্বাচন করা হয়েছিল, এবং রাতের দৃশ্যগুলি স্টুডিওতে ধারণ করা হয়েছিল। কলাকুশলীদের মধ্যে কয়েকজন প্রথমবারের মত কাজ করছিলেন, তন্মধ্যে সত্যজিৎ রায় নিজে, এবং চিত্রগ্রাহক সুব্রত মিত্র, যিনি এর পূর্বে কখনো চলচ্চিত্রের ক্যামেরা চালাননি। শিল্প নির্দেশক বংশী চন্দ্রগুপ্তের পেশাদারী অভিজ্ঞতা ছিল, যিনি ল্য ফ্লোভ চলচ্চিত্রে জঁ রনোয়ারের সঙ্গে কাজ করেছিলেন। এই চলচ্চিত্রের পর মিত্র ও চন্দ্রগুপ্ত দুজনেই তাদের স্ব স্ব পেশায় প্রতিষ্ঠা লাভ করেছিলেন।
মিত্র ল্য ফ্লোভ চলচ্চিত্রের সেটে সত্যজিৎ রায়ের সঙ্গে পরিচিত হয়েছিলেন, সেখানে মিত্র চলচ্চিত্র নির্মাণের বিভিন্ন বিষয়াদি পর্যবেক্ষণ, ছবি তোলা ও নিজের কাজের জন্য আলোক সম্পাতের উপর নোট করার অনুমতি পেয়েছিলেন। রায়ের সঙ্গে বন্ধুত্ব হওয়ার পর মিত্র তাকে চলচ্চিত্রটির নির্মাণ সম্পর্কে জানাতেন এবং তার ছবিগুলি দেখাতেন। রায় এই কাজে মুগ্ধ হয়ে তাকে পথের পাঁচালী চলচ্চিত্রে সহকারী হিসেবে নেওয়ার প্রতিশ্রুতি দেন, এবং যখন তিনি এই চলচ্চিত্রের কাজ শুরু করেন, তখন তাকে এই চলচ্চিত্রের চিত্রগ্রহণের জন্য আমন্ত্রণ জানান। ২১ বছর বয়সী মিত্রের চলচ্চিত্র নির্মাণের কোন অভিজ্ঞতা ছিল না, ফলে যারা চলচ্চিত্র নির্মাণ সম্পর্কে জ্ঞাত ছিলের তারা এই সিদ্ধান্তের ব্যাপারে সংশয় পোষণ করেছিল। মিত্র নিজে ধারণা করেছিলেন সত্যজিৎ রায় প্রতিষ্ঠিত কলাকুশলীদের নিয়ে কাজ করতে বিচলিত ছিলেন।
শুরু থেকেই অর্থায়ন একটি বড় সমস্যা ছিল। কোন প্রযোজক এই চলচ্চিত্রে লগ্নি করতে আগ্রহী ছিলেন না, কারণ এতে বড় কোন তারকা নেই, কোন গান ও মারপিটের দৃশ্য নেই। সত্যজিৎ রায়ের পরিকল্পনা শুনে কল্পনা মুভিজের প্রযোজক ভট্টাচার্য বিভূতিভূষণ বন্দ্যোপাধ্যায়ের বিধবা স্ত্রীর সঙ্গে যোগাযোগ করে চলচ্চিত্রের স্বত্ব তাকে দেওয়ার অনুমতি চান এবং চলচ্চিত্রটি সে সময়ের প্রতিষ্ঠিত পরিচালক দেবকী বসুকে দিয়ে পরিচালনা করাতে চান। কিন্তু বন্দ্যোপাধ্যায়ের স্ত্রী তার প্রস্তাব প্রত্যাখ্যান করেন কারণ তিনি ইতোমধ্যে সত্যজিৎ রায়কে চলচ্চিত্র নির্মাণের অনুমতি প্রদান করেছিলেন। চলচ্চিত্রটির আনুমানিক নির্মাণব্যয় ছিল ₹৭০,০০০। রানা দত্ত নামে একজন প্রযোজক দৃশ্যধারণ চালু রাখার জন্য অর্থায়ন করেন, কিন্তু তার কয়েকটি চলচ্চিত্র ব্যবসায়িকভাবে ব্যর্থ হওয়ায় তিনি অর্থায়ন বন্ধ করে দেন।
সত্যজিৎ রায়কে তাই আরও কিছু দৃশ্য ধারণ করতে ধার করতে হয়, যাতে তিনি সেই দৃশ্যগুলি দেখিয়ে কোন সম্ভাব্য প্রযোজককে সম্পূর্ণ চলচ্চিত্র অর্থায়নে রাজি করাতে পারেন। তহবিল সংগ্রহের জন্য তিনি গ্রাফিক্স নকশাবিদ হিসেবে তার কাজ চালিয়ে যান, তার জীবন বীমা পলিসি বন্ধক রাখেন এবং তার গ্রামোফোনের রেকর্ডের সংগ্রহ বিক্রি করে দেন। চলচ্চিত্রটির নির্মাণ ব্যবস্থাপক অনিল চৌধুরী সত্যজিৎ রায়ের স্ত্রী বিজয়াকে তার গহনাগুলি বন্ধক রাখতে বলেন। তথাপি দৃশ্যধারণের জন্য তার যথেষ্ট পরিমান অর্থ ছিল না, ফলে প্রায় এক বছর দৃশ্যধারণ বন্ধ ছিল। এরপর অল্প অল্প করে থেকে থেকে চিত্রগ্রহণ চলে। সত্যজিৎ রায় পরবর্তী কালে স্বীকার করেন যে এই দেরী হওয়া তাকে উদ্বিগ্ন করে তুলেছিল এবং তিনটি অভূতপূর্ব বিষয় চলচ্চিত্রটিকে রক্ষা করেছিল, "এক, অপুর কণ্ঠ ভাঙ্গে নি। দুই, দুর্গা বড় হয়ে যায়নি। তিন, ইন্দির ঠাকরুন মারা যায়নি।"
পশ্চিমবঙ্গের মুখ্যমন্ত্রী বিধানচন্দ্র রায়কে সত্যজিৎ রায়ের মায়ের একজন প্রভাবশালী বন্ধু এই চলচ্চিত্র নির্মাণে সহায়তার জন্য অনুরোধ করেন। মুখ্যমন্ত্রী এতে এগিয়ে আসেন এবং সরকারি কর্মকর্তারা চলচ্চিত্রটির ধারণকৃত দৃশ্যগুলি দেখেন। পশ্চিমবঙ্গ সরকারের প্রচারণা বিভাগ চলচ্চিত্রটি নির্মাণের ব্যয়ের পরিমাণ মূল্যায়ন করেন এবং ঋণ অনুমোদন করেন, যাতে কিস্তিতে প্রদত্ত এই ঋণ দিয়ে সত্যজিৎ রায় নির্মাণ কাজ শেষ করতে পারেন। সরকার চলচ্চিত্রের প্রকৃতি বুঝতে পারেনি, তারা ভেবেছিল এটি গ্রামীণ উন্নয়ন সম্পর্কিত কোন প্রামাণ্যচিত্র, এবং ঋণটি এই চলচ্চিত্রের নামে "রাস্তা উন্নয়ন" খাতে নথিভুক্ত করেছিল।
নিউ ইয়র্কের মিউজিয়াম অব মডার্ন আর্টের (এমওএম) প্রদর্শনী ও প্রকাশনা বিভাগের প্রধান মনরো হুইলার ১৯৫৪ সালে কলকাতায় ছিলেন। তিনি এই চলচ্চিত্রের ব্যাপারে শোনেন এবং সত্যজিৎ রায়ের সঙ্গে সাক্ষাৎ করেন। তিনি অসম্পূর্ণ দৃশ্যগুলিকে খুবই উচ্চমান সম্পন্ন বলে বিবেচনা করেন এবং সত্যজিৎ রায়কে চলচ্চিত্রটি সমাপ্ত করতে অনুপ্রাণিত করেন, যাতে এটি পরের বছর এমওএমএ'র প্রদর্শনীতে দেখাতে পারেন। ছয়মাস পর মার্কিন পরিচালক জন হিউস্টন তার দ্য ম্যান হু উড বি কিং (যা ১৯৭৫ সালে নির্মিত হয়েছিল) চলচ্চিত্রের কিছু স্থান নির্বাচনের জন্য ভারত এসেছিলেন। হুইলার হিউস্টনকে সত্যজিৎ রায়ের কাজের অগ্রগতি পর্যবেক্ষণ করতে বলেন। হিউস্টন অসম্পূর্ণ চলচ্চিত্রের অংশবিশেষ দেখেন এবং একে "একজন বড়মাপের চলচ্চিত্র নির্মাতার কাজ" বলে অভিহিত করেন। হিউস্টনের ইতিবাচক মত প্রদানের কারণে এমওএমএ সত্যজিৎ রায়কে অতিরিক্ত অর্থ প্রদান করে সাহায্য করে।
নির্মাণে দেরী ও ধারাবাহিকতায় ছেদ পড়া সহ পথের পাঁচালী চলচ্চিত্রটি দৃশ্যধারণ সমাপ্ত হতে তিন বছর লেগে যায়।
প্রভাব
পথের পাঁচালীর বাস্তবতাবাদধর্মী বর্ণনার ধরন ইতালিয় নব্যবাস্তববাদ ও ফরাসি পরিচালক জঁ রনোয়ারের কাজের দ্বারা প্রভাবিত। ১৯৪৯ সালে রনোয়ার তার ল্য ফ্লোভ চলচ্চিত্রের চিত্রধারণের জন্য কলকাতায় আসেন। ১৯৪৭ সালে প্রতিষ্ঠিত কলকাতা ফিল্ম সোসাইটির প্রতিষ্ঠাতা সদস্য সত্যজিৎ রায় তাকে গ্রামের বিভিন্ন স্থানে নিয়ে যেতে সহায়তা করেন। যখন সত্যজিৎ রনোয়ারকে পথের পাঁচালী চলচ্চিত্র নির্মাণের দীর্ঘদিনের ইচ্ছার কথা জানান, রনোয়ার তাকে কাজ শুরু করার জন্য উৎসাহ প্রদান করেন। ১৯৫০ সালে সত্যজিৎ যে বিজ্ঞাপন নির্মাণ এজেন্সিতে কাজ করতেন সেই ডি.জে. কেইমার থেকে তাকে লন্ডনে তাদের সদর দপ্তর পাঠায়। লন্ডনে ছয়মাস অবস্থান কালে তিনি প্রায় ১০০টি চলচ্চিত্র দেখেন। তন্মধ্যে ভিত্তোরিও দে সিকা'র নব্যবাস্তবতাবাদী চলচ্চিত্র লাদ্রি দি বিচিক্লেত্তে (১৯৪৮) তাকে ব্যাপক প্রভাবিত করে। ১৯৮২ সালে এক বক্তৃতায় সত্যজিৎ বলেন যে তিনি মঞ্চ থেকে চলচ্চিত্র নির্মাতা হওয়ার জন্য এসেছিলেন। এই চলচ্চিত্রটি তাকে বিশ্বাস জুগিয়েছিল যে বাস্তবতাবাদী চলচ্চিত্র নির্মাণ সম্ভব এবং অপেশাদার অভিনয়শিল্পী দিয়ে বিভিন্ন বাস্তবিক স্থানে এই চলচ্চিত্রের চিত্রধারণ করা হয়েছিল।
আকিরা কুরোসাওয়া'র রাশোমোন (১৯৫০) ও বিমল রায়ের দো বিঘা জমিন (১৯৫৩) চলচ্চিত্র দুটির আন্তর্জাতিক সফলতা সত্যজিৎ রায়কে বিশ্বাস জুগিয়েছিল যে পথের পাঁচালীও আন্তর্জাতিক দর্শকদের সাড়া পাবে। সত্যজিতের স্বদেশী প্রভাবও ছিল, যেমন বাংলা সাহিত্য ও স্থানীয় ভারতীয় লোকনাট্যের রীতি, বিশেষ করে সংস্কৃত নাটকের কাব্যরসের ধারা। দারিউস কুপার কাব্যরসের জটিল রীতিকে এইভাবে বর্ণনা করেছেন যে "শুধু চরিত্রাবলির অনুভূতিকেই কেন্দ্র করে গড়ে ওঠে না, বরং তা একটি নির্দিষ্ট শৈল্পিক প্রক্রিয়ায় দর্শকদের সামনে উপস্থাপিত হয়।"
সঙ্গীত
থাম্ব|পথের পাঁচালীর সংগীত ধারনের সময় [[রবিশঙ্কর ও সত্যজিৎ রায় (১৯৫৫)]] চলচ্চিত্রটিতে সুরদান করেন সেতার বাদক রবিশঙ্কর। তিনি সে সময়ে তার কর্মজীবনের প্রারম্ভিক পর্যায়ে ছিলেন, তার অভিষেক হয়েছিল ১৯৩৯ সালে। ভারতীয় শাস্ত্রীয় সঙ্গীতের রাগ ব্যবহার করে এই চলচ্চিত্রের সঙ্গীতাবহ তৈরি করা হয়েছিল, যার অধিকাংশই সেতার ব্যবহার করে করা হয়েছিল। দ্য ভিলেজ ভয়েস-এর একটি সংখ্যায় এই চলচ্চিত্রের সঙ্গীত সম্পর্কে বলা হয়েছিল, "একই সঙ্গে শোকপূর্ণ ও উল্লসিত", এবং এটি দ্য গার্ডিয়ান-এর ২০০৭ সালের ৫০টি সেরা চলচ্চিত্রের সঙ্গীত তালিকায় অন্তর্ভুক্ত হয়েছিল। এছাড়া বলা হয় এটি দ্য বিটলস, বিশেষ করে জর্জ হ্যারিসনকে প্রভাবিত করেছিল।
রবিশঙ্কর আবহ সঙ্গীতের সুর করার পূর্বে প্রায় অর্ধেকের বেশি সম্পাদিত সংস্করণ দেখেছিলেন, কিন্তু তার পূর্বেই তিনি এই গল্পটির সঙ্গে পরিচিত ছিলেন। রবিনসনের মতে, যখন রায় শঙ্করের সঙ্গে সাক্ষাৎ করেন, শঙ্কর একটি লোক-ভিত্তিক কিন্তু কিছুটা অত্যাধুনিক সুরের গুঞ্জন শুনিয়েছিলেন। একটি বাঁশের বাঁশিতে তোলা সুরটি এই চলচ্চিত্রের প্রধান সুর হিসেবে ব্যবহৃত হয়। অধিকাংশ সুর এক রাতের মধ্যেই সম্পন্ন হয়েছিল, যার সময়কাল ছিল প্রায় ১১ ঘণ্টা। শঙ্কর দুটি একক সেতারের সুর করেছিলেন, একটি দেশ রাগ ভিত্তিক সুর এবং অপরটি তোড়ি রাগ ভিত্তিক বিষণ্ন সুর। এছাড়া তিনি তার সানাইয়ে একটি পটদীপ রাগ সৃষ্টি করেন, যা হরিহর যখন দুর্গার মৃত্যুর খবর জানতে পারেন সেই দৃশ্যে ব্যবহৃত হয়েছিল। সঙ্গীতের এই অংশে চলচ্চিত্রটির চিত্রগ্রাহক সুব্রত মিত্র সেতার বাজিয়েছিলেন।
মুক্তি ও প্রতিক্রিয়া
ভারতে চলচ্চিত্রটি ভূয়সী প্রশংসা লাভ করে। দ্য টাইমস অব ইন্ডিয়া লেখে, "অন্য কোন ভারতীয় চলচ্চিত্রের সঙ্গে এর তুলনা বাতুলতামাত্র... পথের পাঁচালী একটি বিশুদ্ধ চলচ্চিত্র।" পশ্চিমবঙ্গের মুখ্যমন্ত্রী বিধানচন্দ্র রায় কলকাতায় প্রধানমন্ত্রী জওহরলাল নেহরুর জন্য একটি বিশেষ প্রদর্শনীর ব্যবস্থা করেন, তিনি প্রেক্ষাগৃহ থেকে মুগ্ধ হয়ে বের হন। চলচ্চিত্রে দরিদ্রতার চিত্রায়নের জন্য পশ্চিমবঙ্গ ও ভারত সরকারের অভ্যন্তরের কয়েকজনের বিরোধিতা সত্ত্বেও নেহরুর অনুমতিতে পথের পাঁচালী ১৯৫৬ সালে কান চলচ্চিত্র উৎসবে প্রেরণ করা হয়। চলচ্চিত্রটি এই উৎসবের একেবারে শেষে প্রদর্শিত হয়, এবং কাকতালীয়ভাবে জাপানি প্রতিনিধিদের একটি পার্টির সঙ্গে একই সময়ে প্রদর্শনের কারণে অল্প সংখ্যক সমালোচক চলচ্চিত্রটি দেখেন। যদিও কয়েকজন শুরুতে আরেকটি সম্ভাব্য ভারতীয় অতিনাটকীয় চলচ্চিত্র দেখতে উৎসাহী ছিলেন না, কিন্তু চলচ্চিত্র সমালোচক আর্তুরো লানোসিতা চলচ্চিত্রটি সম্পর্কে মন্তব্য করেন, "পদ্যের জাদুকরী ঘোড়া... যা পর্দায় দাপিয়ে বেড়াচ্ছে।" পরবর্তীতে পথের পাঁচালী এই উৎসবের শ্রেষ্ঠ মানবিক দলিল পুরস্কার লাভ করে।
কানের প্রদর্শনীর পর লিন্‌জি অ্যান্ডারসন মন্তব্য করেন যে, পথের পাঁচালী চলচ্চিত্রের "চূড়ান্ত বিস্মরণীয় অভিজ্ঞতার গুণ রয়েছে।" পরবর্তী বছরগুলিতে সমালোচকগণ চলচ্চিত্রটির ইতিবাচক পর্যালোচনা করেন। ১৯৫৮ সালে টাইম পত্রিকা পথের পাঁচালীকে "রবার্ট ফ্ল্যাহার্টির ন্যানুক অব দ্য নর্থ-এর পর সম্ভবত লোককথার উপর চিত্রায়িত সুন্দরতম চলচ্চিত্র" বলে অভিহিত করে। ১৯৮২ সালে পলিন কায়েল তার ৫০০১ নাইটস অ্যাট দ্য মুভিজ বইতে লেখেন, "সুন্দর, মাঝে মাঝে আনন্দদায়ক ও ভালোবাসায় পরিপূর্ণ, এটি পর্দায় ভারতের নতুন দৃষ্টিকোণ নিয়ে এসেছে।" ব্যাসিল রাইট এই চলচ্চিত্রটিকে "শিল্পকলার নতুন ও অপ্রত্যাখেয় কর্ম" বলে অভিহিত করেন। জেমস বেরার্ডিনেল্লি ১৯৯৬ সালে লেখেন, "চলচ্চিত্রটি সাংস্কৃতিক ও ভাষাগত বাঁধা পেরিয়ে দর্শকদের আত্মা ও মন ছুয়ে যায়।" ২০০৬ সালে দি অবজারভার-এর ফিলিপ ফ্রেঞ্চ একে "সর্বকালের অন্যতম সেরা চলচ্চিত্র" বলে অভিহিত করেন। পথের পাঁচালী মুক্তির ২০ বছর পর আকিরা কুরোসাওয়া বলেন, এই চলচ্চিত্রের প্রভাব সবকিছুকে ছাপিয়ে গেছে এবং এই চলচ্চিত্রের "গভীর অনুভূতিকে নাড়া" দেওয়ার ক্ষমতার তিনি বিশেষ প্রশংসা করেন।
তবে এই চলচ্চিত্রের প্রতিক্রিয়া সমভাবে ইতিবাচক ছিল না। চলচ্চিত্রটি দেখার পর ফ্রঁসোয়া ত্রুফো বলেন, "আমি এমন কোন চলচ্চিত্র দেখতে চাই না যেখানে একজন কৃষক হাত দিয়ে খাচ্ছে।" দ্য নিউ ইয়র্ক টাইমস-এর প্রভাবশালী সমালোচক বসলি ক্রাউদার ১৯৫৮ সালে চলচ্চিত্রটির ধীরে ধীরে বিকশিত মর্মভেদী ও কাব্যিক গুণের প্রশংসা করলেও লেখেন, "কাঠামোহীন বা তালিকাহীন গতিসমৃদ্ধ এই চলচ্চিত্রটি হলিউডের চলচ্চিত্র সম্পাদকদের "এলোমেলো কর্তন"-এর অংশ হিসেবেও পাস করতে পারতো না।" দ্য হার্ভার্ড ক্রিমজন ১৯৫৯ সালে যুক্তি দেখান যে খণ্ড খণ্ড অংশে হওয়া "এই চলচ্চিত্রের সবচেয়ে বড় দুর্বলতা: একে অকেজো করে ফেলে, দীর্ঘসময় মনোযোগ ধরে রাখতে ব্যর্থ হয়। পথের পাঁচালীর জন্য, এটি যেমনই অসাধারণ হোক না কেন, বসার মতো একটি কাজ। ১৯৮০-এর দশকের প্রারম্ভে সংসদ সদস্য ও সাবেক অভিনেত্রী নার্গিস দত্ত "দারিদ্র্য রপ্তানি"র জন্য সত্যজিৎ রায়ের সমালোচনা করেন। দারিয়ুস কুপার লেখেন, যদিও অনেক সমালোচক অপু ত্রয়ীতে প্রদর্শিত তৃতীয় বিশ্বের সংস্কৃতির উচ্চপ্রশংসা করেছেন, বাকিরা একটি সংস্কৃতির এমন প্রণয়মূলক রূপায়নের সমালোচনা করেন।
২০২১ সালের মে মাসের রটেন টম্যাটোসে ৬৯টি পর্যালোচনার ভিত্তিতে চলচ্চিত্রটির রেটিং ছিল ৯.৮/১০। ওয়েবসাইটটির সমালোচকদের ঐকমত্যে বলা হয় "এমন একটি চলচ্চিত্র জার জন্য বিশেষ ধৈর্যের দরকার; পথের পাঁচালীর পরিচালক সত্যজিৎ রায়কে তার অভিষেকেই ধ্রুপদী কর্ম উপহার দিতে সাহায্য করেছে।" ২০১৮ সালে চলচ্চিত্রটি বিবিসির সর্বকালের ১০০ সেরা বিদেশি ভাষার চলচ্চিত্র তালিকায় ১৫তম স্থান অধিকার করে। এবং চলচ্চিত্র নির্মাতা ক্রিস্টোফার নোলান এটিকে "এখন পর্যন্ত নির্মিত সেরা চলচ্চিত্রগুলির মধ্যে একটি" বলে অভিহিত করেছেন।
১৯৯০-এর দশকে সংরক্ষণ
১৯৯০-এর দশকে একাডেমি ফিল্ম আর্কাইভের সহযোগিতায় মার্চেন্ট আইভরি প্রডাকশন্স ও সনি পিকচার্স ক্লাসিকস এই চলচ্চিত্রের মুদ্রণ সংরক্ষণের প্রকল্পে হাতে নেয়। সংরক্ষিত মুদ্রণ ও সত্যজিৎ রায়ের আরও কয়েকটি চলচ্চিত্র মার্কিন যুক্তরাষ্ট্রের প্রেক্ষাগৃহে মুক্তির জন্য নির্বাচিত হয়। পথের পাঁচালী চলচ্চিত্রটি রিজিয়ন ২ (ডিভিডি রিজিয়ন কোড) পিএএল ও রিজিয়ন ১ এনটিএসসি ডিভিডি সংস্করণে পাওয়া যায়। আর্টিফিশিয়াল আই এন্টারটেইনমেন্ট রিজিয়ন ২ এবং কলাম্বিয়া ট্রাই-স্টার রিজিয়ন ১ ডিভিডি সংস্করণের পরিবেশক।
২০১৫ সালে পুনরুদ্ধার
২০১৫ সালের ৪ঠা মে পুনরুদ্ধারকৃত পথের পাঁচলী মিউজিয়াম অব মডার্ন আর্টে প্রদর্শিত হয়। ৬০ বছরের কিছু সময় পূর্বে একই স্থানে এই চলচ্চিত্রের বৈশ্বিক উদ্বোধনী প্রদর্শনী হয়েছিল। কয়েকদিন পর তিনটি চলচ্চিত্রই নিউ ইয়র্কের ফিল্ম ফোরামে প্রদর্শিত হয়, যেখানে এই চলচ্চিত্র তিনটি তিন সপ্তাহ প্রদর্শনের জন্য তালিকাভুক্ত হয়েছিল। জনগণের অধিক চাহিদার ফলে এবং একজন লেখক মন্তব্য "যথেষ্ট দর্শক দেখতে পারছে না"-এর ফলে চলচ্চিত্রগুলি ৩০শে জুন পর্যন্ত এই প্রেক্ষাগৃহে প্রদর্শিত হয়। এই ত্রয়ী চলচ্চিত্র পরে মার্কিন যুক্তরাষ্ট্র ও কানাডার অনেকগুলি শহরে প্রদর্শনীর জন্য পাঠানো হয়েছিল। এই পুনরুদ্ধারকৃত কাজটি বেশ সমাদৃত হয়, এবং অনেকেই মন্তব্য করেন যে পুনরুদ্ধারকৃত চলচ্চিত্রগুলি দেখতে "জমকালো", "অকৃত্রিম", ও "বিস্ময়কর"।
বিষয়বস্তু
১৯৫৮ সালে দ্য নিউ ইয়র্ক টাইমস-এর পর্যালোচনায় বসলি ক্রাউদার লেখেন যে, পথের পাঁচালী ইচ্ছাকৃতভাবেই দেখিয়েছে যে "দারিদ্র্য সবসময় ভালোবাসাকে ঠুনকো করে দেয় না" এবং কীভাবে অত্যন্ত দরিদ্র ব্যক্তিও তাদের জগতে ক্ষুদ্র সুখ উপভোগ করে। ম্যারি সেটন চলচ্চিত্রটি কীভাবে দারিদ্র্যের চিত্রায়নকে এবং কৈশোরের আনন্দ ও উল্লাসকে পরিকীর্ণ করেছে তা বর্ণনা করেছেন। তিনি দুর্গা ও ইন্দির ঠাকরুনের সম্পর্ক ও তাদের ভাগ্যকে দার্শনিক দৃষ্টিকোণ থেকে উপস্থাপন করতে গিয়ে লেখেন, "নবীন ও প্রবীণ দুজনেই মারা যায়।" সেটন চলচ্চিত্রের গীতধর্মী গুণ সম্পর্কে লিখতে গিয়ে মৌসুমী বায়ু প্রবাহের পূর্বের সময়ের উল্লেখ করেন। রবিনসন চলচ্চিত্রটির গীতধর্মী আনন্দের অদ্ভুত গুণ সম্পর্কে লেখেন যে, পথের পাঁচালী হল "অত্যাধুনিকতার সঙ্গে সাহজিক ব্যক্তির উপর চিত্রায়ন এবং এতে কোন অবনমিত ও স্ফীত ভাবানুভূতির সন্ধান পাওয়া যায়নি।"
দারিয়ুস কুপার চলচ্চিত্রে বিভিন্ন কাব্যরস ব্যবহারের উপর আলোকপাত করেন, তিনি অপুর বারবার "বিস্ময়ের আগমন" হওয়ার বিষয়টি পর্যবেক্ষণ করেন, বালকটি কেবল তার আশেপাশে কি দেখে তাই নয়, বরং সে যখন আরেকটি জগৎ তৈরি করতে তার কল্পনাশক্তি ব্যবহার করে। কুপারের কাছে চলচ্চিত্রে আবগাহনের এই অভিজ্ঞতাই এই "বিস্ময়ের আগমন"-এর সঙ্গে জড়িত। স্টিফেন টেও অপু ও দুর্গার রেললাইন আবিষ্কারকে এই বিস্ময়ের আগমনের ক্রমাগত বিকাশ ও এর ফলে আবগাহনের অভিজ্ঞতার উদাহরণ হিসেবে উল্লেখ করেছেন।
শর্মিষ্ঠা গুপ্তু বলেন যে, পথের পাঁচালীতে চিত্রিত গ্রামীণ জীবন খাঁটি বাঙালির গ্রাম্যজীবনের প্রতিনিধিত্ব করে, যা ১৯৪৭ সালে ভারত বিভাজনের অভ্যুত্থানের সময়ে হারিয়ে যায়। তিনি বলেন যে, চলচ্চিত্রটিতে আদর্শ ও প্রাক-বিভাজিত অতীতের সঙ্গে বিভাজিত বাংলার প্রকৃত বর্তমান অবস্থাকে যুক্ত করার প্রচেষ্টা রয়েছে, এবং এতে আদর্শ গ্রামের চিত্র তৈরি করতে গ্রামীণ বাংলার আদিরূপ ব্যবহার করা হয়েছে। সত্যজিৎ গবেষক, আনোয়ার হোসেনও এই চলচ্চিত্রে প্রদর্শিত গ্রামবাংলার প্রকৃতির উল্লেখ করে বলেন, "এই ছবিটি আমাদের হারিয়ে যাওয়া গ্রামীণ জনপদের এক নিখুঁত দলিল।" মিতালি পতি ও সুরঞ্জন গঙ্গোপাধ্যায় উল্লেখ করেন যে, ভাববাদের পাশাপাশি সত্যজিৎ রায় কীভাবে বাস্তবতাবাদকে তুলে ধরতে চক্ষু-স্তরের শট, প্রাকৃতিক আলো, দীর্ঘ দৃশ্য ও অন্যান্য কৌশল ব্যবহার করেছিলেন। মৈনাক বিশ্বাস লেখেন যে, পথের পাঁচালী ইতালীয় নব্যবাস্তববাদ ধারণার খুব নিকটে এসেছিল। কারণ এতে কিছু অংশ ছিল যার কোন নাটকীয় বিকাশ ছিল না; এমনকি জীবনের সহজাত বাস্তবতাতেও নয়, যেমন মৌসুম পরিবর্তন বা একটি দিন চলে যাওয়া। এই সবগুলো বিষয় সুনির্দিষ্টভাবে চিত্রায়িত হয়েছিল।
সম্মাননা
পথের পাঁচালী দেশি-বিদেশি অনেক পুরস্কার অর্জন করেছে।
উত্তরাধিকার
পথের পাঁচালী চলচ্চিত্রটির পর সত্যজিৎ রায় অপুর পরবর্তী জীবনের গল্প নিয়ে আরও দুটি চলচ্চিত্র নির্মাণ করেন। অপর দুটি ছবি হল অপরাজিত (১৯৫৬) ও অপুর সংসার (১৯৫৯) । তিনটি ছবি একত্রে অপু ত্রয়ী নামে পরিচিত। অপরাজিত চলচ্চিত্রে অপুর কৈশোর, গ্রাম্য বিদ্যালয়ে ও কলকাতার কলেজে তার শিক্ষা জীবনের গল্প চিত্রিত হয়েছে। এই চলচ্চিত্রের মূল বিষয়বস্তু হল এক দুর্বলচিত্ত মা ও তার উচ্চাকাঙ্ক্ষী যুবক পুত্রের মর্মস্পর্শী সম্পর্ক। অপুর সংসার চলচ্চিত্রে অপুর প্রাপ্ত বয়স, তার স্ত্রীর অকাল মৃত্যুতে তার প্রতিক্রিয়া, ও তার শিশু পুত্রের সঙ্গে তার সম্পর্কের গল্প চিত্রিত হয়েছে। এই দুটি অনুবর্তী পর্বও অসংখ্য জাতীয় ও আন্তর্জাতিক পুরস্কার অর্জন করেছিল। সত্যজিৎ রায়ের শুরুতে এই ত্রয়ী নির্মাণের পরিকল্পনা ছিল না; ১৯৫৭ সালে ভেনিস চলচ্চিত্র উৎসবে অপরাজিত গোল্ডেন লায়ন পুরস্কার পেলে এবং ত্রয়ী নির্মাণের সম্ভাবনা রয়েছে কিনা এমন প্রশ্ন করা হলে তিনি ত্রয়ী চলচ্চিত্র নির্মাণ করেন। ২০১৪ সালে কৌশিক গঙ্গোপাধ্যায় অপুর পাঁচালী নামে একটি বাংলা চলচ্চিত্র নির্মাণ করেন, যাতে পথের পাঁচালী চলচ্চিত্রে অপু চরিত্রে অভিনয় করা সুবীর বন্দ্যোপাধ্যায়ের বাস্তব জীবনের গল্প চিত্রিত হয়েছে।
পথের পাঁচালী স্বাধীন ভারতে নির্মিত প্রথম চলচ্চিত্র যা আন্তর্জাতিক অঙ্গনে সমাদৃত হয় এবং ভারতকে বিশ্ব চলচ্চিত্রের দরবারে পরিচিত করিয়ে দেয়। এটি ভারতীয় চলচ্চিত্র নির্মাণের নতুন ধারা, সমান্তরাল চলচ্চিত্রের প্রথম উদাহরণ, যার প্রধান বিষয়বস্তু ছিল অকৃত্রিমতা ও সামাজিক বাস্তবতাবাদ, যা ভারতীয় চলচ্চিত্রে প্রতিষ্ঠিত নিয়মকে ভেঙ্গে দেয়। যদিও পথের পাঁচালীকে ভারতীয় চলচ্চিত্রের বাঁক বদল হিসেবে বর্ণনা করা হয়, কয়েকজন ভাষ্যকার একে ইতোমধ্যে বিদ্যমান "বাস্তবতাবাদের পাঠ্যক্রমে অন্তর্ভুক্ত রীতি"র পরিমার্জিত রূপ বলে উল্লেখ করতে পছন্দ করেন। ১৯৬৩ সালে টাইম পত্রিকা পথের পাঁচালীকে ধন্যবাদ দিয়ে উল্লেখ করে, সত্যজিৎ রায় একটি নতুন চলচ্চিত্র আন্দোলনের "উদ্দীপ্ত অগ্রদূতদের ক্ষুদ্র দলের একজন", যে আন্দোলনটি বিশ্বব্যাপী অসংখ্য অনুকারক পেয়েছে। এই চলচ্চিত্রটি তখন থেকে "বৈশ্বিক মাইলফলক" এবং "অপরিহার্য চলচ্চিত্র অভিজ্ঞতার একটি" হিসেবে গণ্য হয়ে আসছে। ২০১৩ সালের ২রা মে সত্যজিৎ রায়ের জন্মদিনে গুগল অনুসন্ধান ইঞ্জিনের ভারতীয় সংস্করণে ডুডলে রেলগাড়ির দৃশ্যটি প্রদর্শিত হয়েছিল।
সেন্ট জন্স নদী
সেন্ট জন্স নদী (ইংরেজি Saint Johns River) যুক্তরাষ্ট্রের ফ্লোরিডা রাজ্যের দীর্ঘতম নদী। ১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। এই নদী বিশ্বের অন্যতম অলস নদী। ৩১০ মাইল (৫০০ কিলোমিটার) লম্বায়, এটি উত্তর দিকে প্রবাহিত হয় এবং বারোটি কাউন্টির মধ্য দিয়ে বাতাস বা সীমানা বয়ে চলে। হেডওয়েটার থেকে মুখের উচ্চতায় নেমে আসা হার ৩০ ফুট (৯ মিটার) এরও কম;  বেশিরভাগ ফ্লোরিডার জলপথের মতো, সেন্ট জনসের খুব কম প্রবাহ হার ০.৩ মাইল প্রতি ঘণ্টা (০.১৩ মি / সে) এবং প্রায়শই "অলস" হিসাবে বর্ণনা করা হয়। এর ধীরলয়ের প্রবাহের জন্য আবর্জনা ও বর্জ্য সরে যেতে বাধাগ্রস্ত হয়, যার ফলে নদীর বাস্তুতন্ত্রে সমস্যা দেখা দেয়। তবুও বিভিন্ন প্রজাতির উদ্ভিদ ও প্রাণীর আবাসস্থল এই নদী।বসন্তের শুরুতে যখন পানি কিছুটা গরম হয় তখন ডলফিনের দেখা মেলে এই নদীতে। এই নদীর মোহনায় একইসাথে লবনাক্ত ও মিঠাপানির মাছ থাকে।
ফ্রাঙ্ক ডাকওয়ার্থ
প্রারম্ভিক জীবন
২৬ ডিসেম্বর, ১৯৩৯ তারিখে ল্যাঙ্কাশায়ারের লিথ্যাম সেন্ট অ্যানেজ এলাকায় ফ্রাঙ্ক ডাকওয়ার্থ জন্মগ্রহণ করেন। তিনি ১৯৬১ সালে পদার্থবিজ্ঞানে স্নাতক সম্মান শ্রেণীতে অধ্যয়ন করেন। এরপর ১৯৬৫ সালে লিভারপুল বিশ্ববিদ্যালয় থেকে ধাতু বিদ্যায় পিএইচডি ডিগ্রী লাভ করেন। অবসরগ্রহণের পূর্বে তিনি ইংল্যান্ডের একটি পারমাণবিক শক্তি উৎপাদনকারী প্রতিষ্ঠানে গণিতজ্ঞ হিসেবে কর্মজীবন অতিবাহিত করেন।
কর্মজীবন
ফ্রাঙ্ক ডাকওয়ার্থ আন্তর্জাতিক ক্রিকেট কাউন্সিলের পরিসংখ্যানবিষয়ক পরামর্শকের দায়িত্ব পালন করেন। এছাড়াও তিনি রয়্যাল স্ট্যাটিসটিক্যাল সোসাইটি থেকে প্রকাশিত সংবাদভিত্তিক পাক্ষিক আরএসএস নিউজের সম্পাদক। ২০১০ সালের পূর্ব-পর্যন্ত সিগনিফিক্যান্স সাময়িকীর সম্পাদকীয় পরিষদেরও দায়িত্বে ছিলেন। এছাড়া, তিনি ব্যক্তিগত ঝুঁকি ধারণা বিষয়ের মানোন্নয়নের জন্যেও পরিচিত হয়ে আছেন। এ বিষয়টি বর্তমানে 'ডাকওয়ার্থ স্কেল' নামে বৈশ্বিকভাবে পরিচিত।
ডাকওয়ার্থ-লুইস পদ্ধতি
১৯৮০-এর দশকে ফ্রাঙ্ক ডাকওয়ার্থ হিসাব-নিকাশের জটিল নিয়ম বিষয়ে প্রস্তাবনা করেছিলেন। ১৯৯২ সালের ক্রিকেট বিশ্বকাপ প্রতিযোগিতা শেষে ধারাভাষ্যকার ক্রিস্টোফার মার্টিন-জেনকিন্স অধিকতর ভালোমানের হিসাব-নিকাশ পদ্ধতির বিষয়ে আলোকপাত করেন। টনি লুইস ১৯৯২ সালে ‘ফেয়ার প্লে ইন ফাউল ওয়েদার’ শীর্ষক নিবন্ধটি পড়েন ও তারা একত্রে ডাকওয়ার্থ-লুইস পদ্ধতির উদ্ভাবন ঘটান। পরবর্তীতে, ২০১৪ সালে অস্ট্রেলীয় অধ্যাপক স্টিভেন স্টার্ন এ পদ্ধতিকে আরও সংস্কার করেন। ফলশ্রুতিতে, এর নবনামকরণ ডাকওয়ার্থ-লুইস-স্টার্ন পদ্ধতি রাখা হয়।
ডাকওয়ার্থ-লুইস পদ্ধতির প্রথম প্রয়োগ ঘটে ১৯৯৬-৯৭ মৌসুমে জিম্বাবুয়ে বনাম ইংল্যান্ডের মধ্যকার একদিনের আন্তর্জাতিক ক্রিকেট সিরিজে। ঐ খেলায় জিম্বাবুয়ে ৭ রানে জয়ী (ডি/এল মেথড) হয়। ২০০১ সালে ক্রিকেট খেলার নিয়ন্ত্রণকারী সংস্থা হিসেবে আন্তর্জাতিক ক্রিকেট কাউন্সিল (আইসিসি) এ পদ্ধতিটিকে আনুষ্ঠানিকভাবে গ্রহণ করে। প্রধান মানদণ্ড হিসেবে বৃষ্টিবিঘ্নতাজনিত কারণে ও একদিনের আন্তর্জাতিক ক্রিকেট খেলায় ফলাফলের লক্ষ্যমাত্রা ধার্য্যকরণের হিসাব-নিকাশে এ পদ্ধতির গুরুত্বকে বিশেষভাবে বিবেচনায় আনে আইসিসি।
সম্মাননা
২০০৪ সালে তিনি রয়্যাল স্ট্যাটিসটিক্যাল সোসাইটি স্কুলে 'লাইজ এন্ড স্ট্যাটিসটিক্স' শিরোনামে নিবন্ধ পাঠ করেন। ফ্রাঙ্ক ডাকওয়ার্থ ২০১০ সালে রাণীর জন্মদিনের সম্মানে মেম্বার অব দি অর্ডার অব দ্য ব্রিটিশ এম্পায়ার (এমবিই) মনোনীত হন।
ক্যালাথিয়া লুইজা
ক্যালাথিয়া লুইজা (বৈজ্ঞানিক নাম: Calathea louisae) হচ্ছে ক্যালাথিয়া এর অন্তর্গত একটি উদ্ভিদ প্রজাতি। এটি উৎপত্তি ব্রাজিলে হলেও ব্রাজিলের বাইরে এটি অলংকারসামগ্রী হিসেবে চাষ হয়ে থাকে।
ক্যালাথিয়া লুইজা একটি ঔষুধি উদ্ভিদ যা ৪০ সে.মি পর্যন্ত লম্বা হয়। পাতা ২২ সে,মি পর্যন্ত লম্বা ও ১০ সে.মি প্রস্থ হয়।
তথ্যসূত্র
Calathea louisae
পোর্টেজ (সফটওয়্যার)
পোর্টেজ (Portage) জেন্টু লিনাক্স নির্মিত একটি প্যাকেজ ব্যবস্থাপনা সিস্টেম, যেটি ক্রোম ওএস, সাবায়ন, এবং ফান্টু লিনাক্স-কর্তৃকও ব্যবহৃত হয়। পোর্টেজ পোর্ট সংগ্রহ ধারণার উপর ভিত্তি করে নির্মিত। জেন্টুকে প্রায়সময়ই মেটা ডিস্ট্রিবিউশন বলে ডাকা হয়, এর উচ্চমাত্রার নমনিয়তার জন্যে, যেটি এটিক অপারেটিং সিস্টেমের বেড়াকল থেকে মুক্ত করে দেয়।    জেন্টু/অল্ট প্রকল্প অন্যান্য অপারেটিং সিস্টেম ম্যাবেজ করার জন্যে পোর্টেজ ব্যবহার করে থাকে, যথা— বিএসডি, ম্যাক ওএস এবং সোলারিস। এদের মধ্যে উল্লেখযোগ্য প্রয়োগ দেখা যায় জেন্টু/ফ্রিবিএসডিতে।
প্যাকেজ ম্যানেজার স্পেসিফিকেশন প্রকল্প নামে একটি চলমান প্রচেষ্টা রয়েছে, যার উদ্দেশ্য পোর্টেজকে মানোপযোগী করা ও এর আচরণ নথিভুক্ত করা।
চারুশীলা দেবী
চারুশীলা দেবী (১৮৮৩ - ?) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
জন্ম ও পরিবার
চারুশীলা দেবী ১৮৮৩ সালে মেদিনীপুরে জন্মগ্রহণ করেন। তার পিতার নাম রাখালচন্দ্র অধিকারী ও মাতার নাম কুমুদিনী দেবী। বারো বছর বয়সে তার বিয়ে হয়েছিল মেদিনীপুরে বিরেন্দ্রকুমার গোস্বামীর সঙ্গে।
রাজনৈতিক জীবন
১৯২১ সালে তিনি নারী-সমিতি গঠন করেন। ১৯৩০ সালে আইন অমান্য আন্দোলনে যোগ দেন। সে বছর ছয় মাসের জন্য জেলে যান। বিপ্লবীদের সাহায্য করার জন্য তার বাড়ি তিন মাসের জন্য বাজেয়াপ্ত হয়। ১৯৩১ সালে রাজবন্দী হিসাবে জেলে যান। ১৯৩২ সালে আইন অমান্য আন্দোলনে যোগ দেন। এর ফলে দেড় বছরের জেল হয়। তিনি হিজলি বন্দি নিবাসে কিছুদিন বন্দী ছিলেন। ১৯৩৩ সালে মেদিনীপুরের ম্যাজিস্ট্রেট বার্জ নিহত হলে তিনি আট বছরের জন্য মেদিনীপুর থেকে বহিষ্কৃত হন। তিনি পুরী চলে যান। ১৯৩৮ সালে তিনি কলকাতায় এসে কর্পোরেশন বিদ্যালয়ে শিক্ষিকার হিসেবে কাজ শুরু করেন।
অমরবিলা রামেশ্বরম শ্রীমহাদেব মন্দির
অমরবিলা রামেশ্বরম শ্রীমহাদেব মন্দির হল ভারতের কেরল রাজ্যের তিরুবনন্তপুরম জেলার অন্তর্গত নেয্যাট্টিনকরা তেহসিলের অমরবিলায় নেয্যার নদের তীরে অবস্থিত একটি প্রাচীন হিন্দু মন্দির। এই মন্দিরের প্রধান উপাস্য দেবতা হলেন রামেশ্বর শিব। হিন্দু বিধান অনুযায়ী, শিবলিঙ্গ উত্তরমুখে স্থাপিত হলেও এই মন্দিরের দেবতা পশ্চিমাস্য। লোকবিশ্বাস অনুসারে, কেরলে ঋষি পরশুরাম প্রতিষ্ঠিত ১০৮টি শিব মন্দিরের অন্যতম এই অমরবিলা রামেশ্বরম শ্রীমহাদেব মন্দির। নেয্যাট্টিনকরা শহর থেকে ৬ কিলোমিটার দূরে অমরবিলা গ্রামে এই মন্দিরটি অবস্থিত।
এই মন্দিরটি ১০৮ শিবালয় সোত্রমের দু-টি রামেশ্বরম মন্দিরের অন্যতম। অপর রামেশ্বরম মন্দিরটি হল কোল্লাম শহরে অবস্থিত রামেশ্বরম মহাদেব মন্দির।
দ্য ডেইলি কুরিয়ার (অ্যারিজোনা)
দ্য ডেইলি কুরিয়ার অ্যারিজোনার ইয়াভাপাই কাউন্টির, একটি সংবাদপত্র। যা ওয়েস্টার্ন নিউজ অ্যান্ড ইনফোর মালিকানাধীন।
ডেট্রয়েট নদী
thumb| ডেট্রয়েট নদী ইংরেজি : Detroit River) যুক্তরাষ্ট্র এবং কানাডার সীমান্তের অদূরে অবস্থিত। এই নদী ৩২ মাইল (৫১ কিমি) লম্বা এবং 0.৫-২.৫ মাইল (১-৪ কিমি) প্রশস্ত। এই নদী লেক সেইন্ট ক্লেয়ার এবং লেক ইরির মধ্যে সংযোগ স্থাপন করেছে।
১৯৯৭ সালে এই নদী 'আমেরিকার ঐতিহ্যবাহী নদী হিসেবে স্বীকৃতি লাভ করে। পাঁচ মিলিয়ন অধিবাসীর পানীয় সরবরাহ করে এই নদী। ডেট্রয়েট নদীর অভ্যন্তরে বেশ কিছু দ্বীপ এবং এর উপরে বেশ কিছু সেতু আছে।
হিমু (চরিত্র)
হিমু বাংলাদেশের কথাসাহিত্যিক হুমায়ুন আহমেদ সৃষ্ট একটি জনপ্রিয় কাল্পনিক চরিত্র। হিমু মূলত একজন বেকার যুবক ; যার আচরণে বেখেয়ালী, জীবনযাপনে ছন্নছাড়া ও বৈষয়িক ব্যাপারে সম্পূর্ণ উদাসীন ভাব প্রকাশ পায়। চাকরির সুযোগ থাকলেও সে চাকরি কখনো করে না বলেই সে বেকার। তার অস্বাভাবিক চরিত্রের মধ্যে সে হলুদ পাঞ্জাবি পরে খালি পায়ে রাস্তাঘাটে দিন-রাত ঘুরে বেড়ায় এবং মাঝে মাঝে ভবিষ্যদ্বাণী করে মানুষকে চমকে দেয়।
নব্বই দশকে হিমুর প্রথম উপন্যাস ময়ূরাক্ষী প্রকাশিত হয়। প্রাথমিক সাফল্যের পর হিমু চরিত্র বিচ্ছিন্নভাবে হুমায়ুন আহমেদের বিভিন্ন উপন্যাসে প্রকাশিত হতে থাকে। হিমু ও মিসির আলি হুমায়ুন আহমেদ সৃষ্ট সর্বাধিক জনপ্রিয় দু’টি কাল্পনিক চরিত্র। উদাসীন হিমু একবিংশ শতাব্দীর প্রথম দশকের বাঙালি তরুণদের ব্যাপকভাবে অনুপ্রাণিত করেছিল।
চরিত্র পরিচয়
হিমু চরিত্রের আসল নাম হিমালয়। এ নামটি রেখেছিলেন তার বাবা। লেখক হিমুর বাবাকে বর্ণনা করেছেন একজন বিকারগ্রস্ত মানুষ হিসেবে; যার বিশ্বাস ছিল ডাক্তার, ইঞ্জিনিয়ার যদি প্রশিক্ষণ দিয়ে তৈরি করা যায় তবে একইভাবে মহাপুরুষও তৈরি করা সম্ভব। তিনি মহাপুরুষ তৈরির জন্য একটি বিদ্যালয় তৈরি করেছিলেন যার একমাত্র ছাত্র ছিল তার সন্তান হিমু। হিমুর পোশাক হল পকেটবিহীন হলুদ পাঞ্জাবী। হলুদ বৈরাগের রঙ বলেই  পোশাকের রং হলুদ নির্বাচিত করা হয়েছিল। ঢাকা শহরের পথে-পথে উদ্দেশ্যহীনভাবে ঘুরে বেড়ানো তার কর্মকাণ্ডের মধ্যে অন্যতম। উপন্যাসে প্রায়ই তার মধ্যে আধ্যাত্মিক ক্ষমতার প্রকাশ দেখা যায়। যদিও হিমু নিজে তার কোন আধ্যাত্মিক ক্ষমতার কথা স্বীকার করে না। হিমুর আচার-আচরণ বিভ্রান্তিকর। বিভিন্ন পরিস্থিতিতে তার প্রতিক্রিয়া অন্যদেরকে বিভ্রান্ত করে, এবং এই বিভ্রান্ত সৃষ্টি করা হিমুর অত্যন্ত প্রিয় একটি কাজ। প্রেম ভালবাসা উপেক্ষা করা হিমুর ধর্মের মধ্যে পড়ে। কোন উপন্যাসেই কোন মায়া তাকে কাবু করতে পারে নি। মায়াজালে আটকা পড়তে গেলেই সে উধাও হয়ে যায়।
হিমু উপন্যাসে সাধারণত হিমুর কিছু ভক্তশ্রেণীর মানুষ থাকে যারা হিমুকে মহাপুরুষ মনে করে। এদের মধ্যে হিমুর ফুপাতো ভাই বাদল অন্যতম। মেস ম্যানেজার বা হোটেল মালিক- এরকম আরও কিছু ভক্ত চরিত্র প্রায় সব উপন্যাসেই দেখা যায়। এছাড়াও কিছু বইয়ে বিভিন্ন সন্ত্রাস সৃষ্টিকারী ও খুনি ব্যক্তিদের সাথেও তার সু-সম্পর্ক ঘটতে দেখা যায়। হিমুর একজন বান্ধবী রয়েছে, যার নাম রূপা; যাকে ঘিরে হিমুর প্রায় উপন্যাসে রহস্য আবর্তিত হয়। নিরপরাধী হওয়া সত্ত্বেও সন্দেহভাজন হওয়ায় হিমু অনেকবার হাজতবাস করেছে এবং বিভিন্ন থানার ওসি ও সেকেন্ড অফিসারের সাথে তার বন্ধুত্বপূর্ণ সম্পর্ক গড়ে উঠে।
নামকরণ
হিমুর প্রকৃত নাম হিমালয়। বাল্যকালে তার বাবা তার নাম রেখেছিলেন হিমালয়, যা হিমালয় পর্বতের ন্যায় মহত্ব প্রকাশ করে। হিমুর বাবা তাকে একজন মহাপুরুষ হিসাবে গড়ে তুলতে চেয়েছিলেন। তাই তিনি তার ছেলের এমন নাম রেখেছিলেন। পরবর্তীতে ছাত্রজীবনে এই নাম নিয়ে হিমুকে প্রশ্নের সম্মুখীন হতে হয়েছিল। তার পিতামহ তার অন্য নাম রাখতে চেয়েছিলেন - চৌধুরী ইমতিয়াজ টুটুল। কিন্তু হিমু তার বাবার দেয়া নামই গ্রহণ করে।
উপস্থিতি
হিমুর বয়স ২৫-২৮ বছরের মধ্যে। তার পোশাক ও চাল-চলন কিছু কিছু মানুষের কাছে বিরক্তিকর। সে খুব একটা সুদর্শন না হলেও তার চোখ ও হাসি খুব সুন্দর বলা হয়েছে। সে সবসময় হলুদ রঙের পাঞ্জাবী (অধিকাংশ সময়ে যেটার পকেট থাকে না) পরে। বেশিরভাগ সময় সে খালিপায়ে চলাফেরা করে। শীতকালে সে রুপার দেওয়া কাশ্মীরি শাল ব্যবহার করে। তার চুল ও দাড়ি সবসময় বড়বড় রাখে। রাতের বেলায় রাস্তায় হাঁটাহাঁটি করে। তার খালাতো ভাই বাদল তার অন্ধভক্ত। যে তার আধ্যাত্মিক শক্তির প্রতি নিঃসন্দিহান এবং তাকে অনুসরণ করার চেষ্টা করে। হিমু মাঝে মাঝে ভবিষ্যতবাণী করে যা প্রায় সময়েই মিলে যায়। সে তার যুক্তি-বিরোধী মতানুসারে কাজ করে, এবং মানুষকে বিভ্রান্ত করে দেয়। প্রায় সময়ই হিমুকে পরোপকার করতে দেখা যায় (যদিও তাতেও কিছু বিভ্রান্তি মিশ্রিত থাকে)।
জীবন যাপন
হিমুর জীবন যাপন অদ্ভুত। তার জীবন বাউন্ডুলে ছন্নছাড়া ধরনের। সে মেসে থাকে। মাঝে মাঝে রাস্তায় ও পার্কেও রাত কাটায়। তার প্রধান কাজ হেঁটে, খালি পায়ে রাস্তায় ঘুরে বেরানো। তার কোনো পেশা নেই। হিমুর বেশকিছু বিত্তবান আত্মীয় রয়েছে। হিমু প্রায়ই তার বিত্তবান আত্মীয়দের কাছ থেকে উপহার এবং অর্থসাহায্য পায়। তবে সে মানুষের কল্যাণের জন্য অনেক কাজ করেছে । তার জীবন যাপনে তাকে প্রায়ই আধ্যাত্মিক শক্তির মাধ্যমে মানুষকে বিভ্রান্ত করতে দেখা যায়।
ব্যক্তিত্ব
হিমু স্বতন্ত্র ব্যক্তিত্বের অধিকারী। সে প্রায়ই যুক্তি-বিরোধী মতানুসারে আচরণ করে এবং মানুষকে বিভ্রান্ত করে এবং তার এরকম অযৌক্তিক ব্যক্তিত্বের কারণে সে অনেক সম্ভাব্য বিপদ থেকে রক্ষা পেয়ে যায়। তার লোভ, লালসা, ঈর্ষা, ভয় নেই। তার এরূপ আচরণ অনেক মানুষকে তাকে মহাপুরুষ ভাবতে প্রভাবিত করে। হিমু যথেষ্ট বুদ্ধিমান ও রসবোধসম্পন্ন ব্যক্তি।
অষ্টভৈরব
অষ্টভৈরব (সংস্কৃত: अष्टभैरव) হল হিন্দু দেবতা ভৈরবের আটটি প্রকাশ, দেবতা শিবের হিংস্র দিক। তারা আটটি দিক পাহারা দেয় এবং নিয়ন্ত্রণ করে। প্রত্যেক ভৈরবের অধীনে সাতটি উপভৈরব থাকে। সমস্ত ভৈরব মহাকাল ভৈরব দ্বারা শাসিত ও নিয়ন্ত্রিত, যিনি মহাবিশ্বের সময়ের সর্বোচ্চ শাসক এবং ভৈরবের প্রধান রূপ হিসাবে বিবেচিত হন।
রূপসমূহ
ভৈরবের আটটি রূপ হলো:
লোকতান্ত্রিক জনতা দল
লোকতান্ত্রিক জনতা দল (এলজেডি) হল ভারতের একটি স্বীকৃতিবিহীন নথিবদ্ধ রাজনৈতিক দল। কেরলের জয়কুমার এজুতুপল্লির সমর্থনে ২০১৮ সালের মে মাসে  জাতীয় স্তরে শরদ যাদব ও আলি আনোয়ার কর্তৃক দলটি প্রতিষ্ঠিত হয়। বিহার রাজ্যে জনতা দল (সংযুক্ত) (জেডিএস) ভারতীয় জনতা পার্টির সঙ্গে জোট গঠন করলে শরদ যাদব জেডিএস ত্যাগ করে এই দলটি প্রতিষ্ঠা করেছিলেন।   যদিও দলের কেরালা ইউনিট আরজেডিতে যোগ দেয়নি।
বামসেফের রাজনৈতিক শাখা বহুজন মুক্তি পার্টি লোকতান্ত্রিক জনতা দলের সঙ্গে মিশে যায়। বহুজন মুক্তি পার্টির বর্তমান সভাপতি হলেন ভি. এল. মাতঙ্গ। The Indian Express. Debutant party says will field German Bakery convict Baig —Economic Times. BSP founder Kanshi Ram’s Bahujan group Bamcef plans to contest 400 Lok Sabha seats —webindia123. BMP to field German Bakery blast convict from Aurangabad LS seat — — — — কেরল রাজ্য জেডিএস-এর একটি অংশ এম. পি. বীরেন্দ্র কুমারের নেতৃত্বে লোকতান্ত্রিক জনতা দলের সঙ্গে মিশে যায়। বর্তমানে রাজ্যসভায় কেরল থেকে এক জন প্রতিনিধি রয়েছেন। এটি 20 মার্চ 2022-এ রাষ্ট্রীয় জনতা দলের (RJD) সাথে একীভূত হয়। কেরালার দলটি জনতা দল (ধর্মনিরপেক্ষ) এর সাথে একীভূত হওয়ার পরিকল্পনা করেছে।
বেলারুশে অবস্থিত কূটনৈতিক মিশনের তালিকা
এই পাতাটি বেলারুশে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর মিন্‌স্কে ৪৫টি দূতাবাস রয়েছে।
দূতাবাসসমূহ
মিন্‌স্ক
কনস্যুলেট জেনারেল/কনস্যুলেট
ব্রেস্ট
গ্রোন্ডো
মিন্‌স্ক
ভিটেব্‌স্ক
আর্কিওথাইরিস
আর্কিওথাইরিস হল অফিয়াকোডন্টিড সিনাপসিডের একটি বিলুপ্ত প্রজাতি যা কার্বোনিফেরাসের শেষ সময়ে বাস করত এবং নোভা স্কটিয়া থেকে পরিচিত। ৩১-৩০ কোটি বছর আগে, আর্কিওথাইরিস ইচিনারপেটন নামক আরও খারাপভাবে পরিচিত সিন্যাপসিড সহ, সবচেয়ে প্রাচীন অবিসংবাদিত সিনাপসিড পরিচিত। নামের অর্থ প্রাচীন জানালা (গ্রীক), মাথার খুলির খোলা অংশকে বোঝায়, টেম্পোরাল ফেনেস্ট্রা, যা নির্দেশ করে যে এটি একটি সিনাপসিড।
খুররম ইনাম
খুররম ইনাম (জন্ম ২৮ অক্টোবর ১৯৬৬, করাচিতে) একজন পাকিস্তানি স্কিট শুটার। তিনি ২০১২ গ্রীষ্মকালীন অলিম্পিকে তৃতীয়বারের মতো দেশের প্রতিনিধিত্ব করেন।
অলিম্পিক গেমস
ইনাম অস্ট্রেলিয়ার সিডনিতে ২০০০ গ্রীষ্মকালীন অলিম্পিকে প্রথম অংশগ্রহণ করেছিলেন যেখানে তিনি ২৩তম স্থান অর্জন করেছিলেন। গ্রীসের এথেন্সে ২০০৪ গ্রীষ্মকালীন অলিম্পিকে তিনি ৩৭তম স্থান অর্জন করেছিলেন। তিনি ২০১২ সালে লন্ডন, যুক্তরাজ্যে তার তৃতীয় অলিম্পিকে অংশগ্রহণ করেন, ২৮তম স্থানে শেষ করেন।
উন্মুক্ত যোগাযোগ
ব্যবসায়, উন্মুক্ত যোগাযোগ বা যোগাযোগের উৎসগুলিতে উন্মুক্ত প্রবেশিধিকার) হল যে কোনও ব্যক্তির সামর্থ্য, ব্যয় ও মূল্য নির্ধারণের মধ্যে স্বচ্ছতার সমান শর্তে, অন্য স্তরে মূল্য সংযোজন পরিসেবা প্রদানের জন্য এক স্তরে যোগাযোগের সংস্থানগুলিতে প্রবেশাধিকার এবং ভাগ করে নেওয়ার একটি স্তরযুক্ত যোগাযোগ ব্যবস্থার স্থাপত্য। সহজ অর্থে, উন্মুক্ত প্রবেশাধিকার পরিকল্পনা হল টেলিকম অপারেটরদের গোষ্ঠীশাসনতন্ত্রের উচ্চতা নিরসন করার জন্য গ্রাহকদের সরঞ্জাম, পরিসেবা এবং পরিসেবা প্রদানকারী সংস্থা বা কর্মকর্তাদের কর্মজীবনের জন্য আরো পছন্দ দিতে পারেন। এটি বিতর্কিত নেট নিরপেক্ষতার জন্য কিছুটা শ্বাস নেওয়ার অবকাশ সরবরাহ করবে যা মোবাইল অপারেটরগুলি যেমন এটি অ্যান্ড টি, ভেরাইজন এবং স্প্রিন্ট নেক্সটেল এবং ইবে, আমাজন.কম ও গুগলের মতো ওয়েব মিডিয়ার কেন্দ্রীয় সমস্যা হয়ে দাঁড়িয়েছে। সত্যিকারের উন্মুক্ত যোগাযোগ সেখানে যেখানে কর্মচারীরা পরিচালকদের রোষানলে পড়ার চিন্তা না করে তাদের মতামত ও উদ্বেগ, ভালো হোক মন্দ হোক, ভাগাভাগি করতে উৎসাহ পায়।
আর্থসামাজিক প্রভাব
যোগাযোগের উৎসগুলিতে উন্মুক্ত প্রবেশাধিকারের ধারণাটি হচ্ছে যোগাযোগের উল্লম্ব অখণ্ড বাজারের চলমান রূপান্তরকে কেন্দ্র করে মূলত কয়েকটি অপারেটর শারীরিক মাধ্যম এবং প্রান্তিক ব্যবহারকারীর মধ্যে সমস্ত কিছু পরিচালনা করে। এই বাজার থেকে একটি "উন্মুক্ত অনুভূমিক বাজারে" যেখানে প্রচুর পরিমাণে ব্যবহারকারী রয়েছে এবং বিভিন্ন স্তরে কার্যকলাপ পরিচালনা করে এবং একে অপরের শীর্ষ মূল্য সংযোজন পরিষেবা সরবরাহ করে।
উন্মুক্ত প্রবেশাধিকার নীতি এবং নিয়ন্ত্রক সমস্যাগুলিরও একটি বিস্তৃত পদ্ধতি যা এই প্রশ্ন থেকে শুরু হয়: প্রকৃত শিল্প খাতের বাইরে আমরা আসলে কী আনতে চাই? এটি জোর দেয়: নাগরিকদের ক্ষমতায়ন, সরকারি ও বেসরকারি খাতের অবদান থেকে সেরা প্রাপ্তি এবং স্থানীয় উদ্ভাবন, অর্থনৈতিক বৃদ্ধি এবং বিনিয়োগকে উৎসাহিত করে।
এটি কেবল নীতি এবং নিয়ন্ত্রক কাঠামোর প্রযুক্তিগত নিয়মে সামান্য-সামঞ্জস্য করার বিষয়ে নয় বরং এর মাধ্যমে বিতরণ করা যেতে পারে এমন ফলাফলগুলিতে মৌলিক পরিবর্তন আনার চেষ্টা করে। ১৯৯০ এর দশকের গোড়ার দিকে ওয়ার্ল্ড ওয়াইড ওয়েব-এর আবির্ভাবের পরে, ওয়েব সংস্কৃতিটি ডট-কম বুম এবং বুস্ট চক্রের মাধ্যমে সবচেয়ে বড় সুবিধা হয় বিকেন্দ্রীকরণ যা আরও বেশি ব্যবহারকারী-কেন্দ্রিক সমাজ তৈরি করে, বৈচিত্র্য, বাস্তবতাকে গ্রহণ করে, বিশ্ব জুড়ে প্রতিটি ক্ষেত্রে স্বেচ্ছাসেবকদে মাঝে স্বতঃস্ফূর্ততা আনে এবং সমানাধিকারবাদ প্রতিষ্ঠা করে।
বিলম্বিত উন্মুক্ত প্রবেশাধিকার গবেষণা সাময়িকী
বিলম্বিত উন্মুক্ত প্রবেশাধিকার গবেষণা সাময়িকী এক ধরনের সাবস্ক্রিপশন-ভিত্তিক সাময়িকী, যা প্রথমবার প্রকাশিত হওয়ার নির্দিষ্ট সময় পর থেকে বিনামূল্যে অনলাইনে উপলব্ধ হয়ে যায়।
বিবরণ
কোনো নিবন্ধ প্রকাশিত হওয়ার পর এটি উন্মুক্ত হওয়ার জন্য কয়েক মাস থেকে দুই বছর পর্যন্ত বা আরো বেশি সময় লাগতে পারে। ২০১৩ সালে পরিচালিত এক সমীক্ষায় দেখা গেছে যে, ৭৭.৮% বিলম্বিত উন্মুক্ত-প্রবেশাধিকার সাময়িকী প্রকাশের ১২ মাসের মধ্যেই উন্মুক্ত হয়ে যায়। ৮৫.৪%-এর ক্ষেত্রে এই সময়ের পরিমাণ ২৪ মাস বা তার চেয়ে কম। এই সময় অতিবাহিত হওয়ার আগেই এতে প্রবেশাধিকার পেতে গ্রাহককে সাময়িকীটি সাবস্ক্রাইব করতে হবে অথবা নিবন্ধটি ক্রয় করতে হবে। আর লেখক উন্মুক্ত প্রবেশাধিকার আজ্ঞায় আবদ্ধ থাকলে কোন কোন বিলম্বিত উন্মুক্ত প্রবেশাধিকার সাময়িকী তাদের প্রকাশনা উন্মুক্ত সংগ্রহস্থলে জমা দিয়ে থাকে।
বিলম্বে উন্মুক্ত প্রবেশাধিকার প্রদানের উদ্দেশ্য হল প্রথমে অবিলম্বে প্রবেশাধিকার প্রয়োজন এমন গবেষণা প্রতিষ্ঠানগুলোকে অর্থের বিনিময়ে প্রবেশাধিকার দিয়ে প্রকাশনার খরচ নির্বাহ করা এবং পরবর্তীতে সকল ব্যবহারকারীকেই প্রবেশাধিকার প্রদান করা। অতিরিক্ত ব্যবহারকারীদের কাছে ইলেকট্রনিক সাময়িকী বিতরণের খরচ মুদ্রিত প্রকাশনা বিতরণের তুলনায় খুবই কম। তাই, সাবস্ক্রাইবকৃত ব্যক্তি বা প্রতিষ্ঠানগুলোর কাছে বিতরণ করার পর এই প্রকাশনা বৃহত্তর জনসংখ্যার কাছে বিপণন করতে প্রকাশকদের খুব একটা বাড়তি খরচ করতে হয় না।
বিলম্বিত প্রবেশাধিকারের পেছনে অনুমিত কারণগুলো হল: (১) সক্রিয় গবেষকরা প্রাতিষ্ঠানিক সাবস্ক্রিপশন বা লাইসেন্সের মাধ্যমে প্রবেশাধিকার পান। (২) সাবস্ক্রিপশনের খরচ বহন করতে সমর্থ নয় এমন প্রতিষ্ঠানের গবেষকরা আন্তঃগ্রন্থাগার ঋণ বা সরাসরি ক্রয় করার মাধ্যমে তাদের প্রয়োজনীয় নিবন্ধগুলোতে প্রবেশাধিকার পেতে পারেন। (৩) আর যেসব প্রতিষ্ঠান সাবস্ক্রিপশনের খরচ বহন করতে সক্ষম নয়, সেসব প্রতিষ্ঠানের শিক্ষার্থী এবং অন্যদের সাধারণত গবেষকদের মতো দ্রুত নিবন্ধগুলোতে প্রবেশাধিকারের দরকার হয় না। তবে, এই অনুমানগুলো সঠিক কিনা তা নিশ্চিত নয়।
গ্রহণ
অনেক গবেষণা সাময়িকীই বিলম্বিত প্রবেশাধিকার পদ্ধতি গ্রহণ করেছে। ২০১৩ সালে পরিচালিত এক সমীক্ষায় বিলম্বিত উন্মুক্ত প্রবেশাধিকার বিশিষ্ট ৪৯২টি সাময়িকীর ১,১০,০০০ এরও বেশি নিবন্ধের দিকে নজর রাখা হয়। এর ফলাফলে উঠে আসে যে, বিলম্বিত উন্মুক্ত প্রবেশাধিকার সাময়িকীর নিবন্ধগুলোর ইমপ্যাক্ট ফ্যাক্টর গতানুগতিক অ-উন্মুক্ত প্রবেশাধিকার সাময়িকীর দ্বিগুণ (এবং সোনালী উন্মুক্ত প্রবেশাধিকার সাময়িকীর চেয়ে তিনগুণ) বেশি।
বিলম্বিত উন্মুক্ত প্রবেশাধিকার অনেকের জন্য গবেষণা নিবন্ধে প্রবেশের সুযোগ বাড়িয়ে দেয়। কিন্তু উন্মুক্ত হওয়ার পূর্বেই প্রবেশাধিকার পেতে সাবস্ক্রাইবকারী সংস্থাগুলোর অর্থ প্রদান অব্যাহত রাখতে হচ্ছে। উন্মুক্ত হতে প্রয়োজনীয় সময়ের ভিন্নতা এবং উন্মুক্ত প্রবেশাধিকারকে তাৎক্ষণিক প্রবেশাধিকারের ব্যবস্থা হিসেবে সংজ্ঞায়িত করার কারণে "বিলম্বিত উন্মুক্ত প্রবেশাধিকার" সাময়িকীগুলোকে উন্মুক্ত সাময়িকী হিসেবে শ্রেণিবদ্ধ করা যায় না। উদাহরণস্বরূপ: মলিকুলার বায়োলজি অব দ্য সেল এক মাস পরই উন্মুক্ত হয়ে যায়; অন্যদিকে জার্নাল অফ দ্য ফিজিকাল সোসাইটি অব জাপান উন্মুক্ত হতে ৬ বছর সময় লাগে। এ কারণে বিলম্বিত প্রবেশাধিকার সাময়িকীগুলোকে উন্মুক্ত প্রবেশাধিকার সাময়িকীর তালিকাগুলোতে (যেমন: ডিরেক্টরি অব ওপেন অ্যাক্সেস জার্নাল্‌স – ডিওএজে) অন্তর্ভুক্ত করা হয় না। ২০১৭ সালের জানুয়ারিতে জার্নাল অব এক্সপেরিমেন্টাল মেডিসিন ঘোষণা করেছে যে, তারা এখন থেকে বিলম্বিত উন্মুক্ত প্রবেশাধিকারের জন্য নিবন্ধ প্রসেসিং চার্জ গ্রহণ করবে।
ইরা বাটর সুর
ইর বাটর সুর (এৰা বাটৰ সুৰ) ভূপেন হাজারিকা কর্তৃক পরিচালিত এবং বিপি ফিল্মস প্রযোজিত ১৯৫৬ সালে মুক্তিপ্রাপ্ত অসমীয়া চলচ্চিত্র।
দিনমান হারদৌল সিং
দিনমান হারদৌল সিং বা লালা হারদৌল হলেন ভারতের বুন্দেলখণ্ডের একজন হিন্দু লোক দেবতা। তিনি ছিলেন ওড়ছার রাজপুত্র এবং মহারাজা বীর সিং দেওয়ের পুত্র। হারদৌলের বড় ভাইয়ের নাম ঝুঝার সিং। হারদৌল ১৬৬৪ সালে জন্মগ্রহণ করেছিলেন এবং ১৬৮৮ সালে ২৪ বছর বয়সে মারা যান। বুন্দেলখণ্ডে হারদৌলের একটি মন্দির আছে, যেটি তীর্থযাত্রীদের জন্য একটি দর্শনীয় কেন্দ্র। স্থানীয় বিশ্বাস অনুসারে তিনি এখনও জীবিত আছেন এবং দেবতা জ্ঞানে তাঁকে পুজো করা হয়।
তাকে কখনও কখনও আলহা এবং মাহোবার উদালের ভাগ্নে হিসাবে মানা হয়। (আলহাখন্ড দেখুন), তবে আলহা এবং উদাল চান্দেলা শাসনের সময় বনফর ছিলেন, যেখানে লালা হারদৌল ছিলেন একজন বুন্দেলা।
লোককাহিনী
স্থানীয় কিংবদন্তি বলে যে রাজপুত্র হারদৌলের বড় ভাই ঝুঝার সিং হারদৌলের ওপর অসন্তুষ্ট ছিলেন, তিনি সন্দেহ করেছিলেন তাঁর স্ত্রী এবং হারদৌলের মধ্যে অবৈধ বিবাহ বহির্ভূত সম্পর্ক আছে। তিনি স্ত্রীকে নিজের নির্দোষিতা প্রমান করার জন্য পরীক্ষা দিতে বলেছিলেন, তিনি আদেশ দিয়েছিলেন হারদৌলকে বিষ খাওয়াতে হবে। হারদৌল স্বেচ্ছায় সেই বিষ গ্রহণ করেছিলেন। এখানেই গল্প শেষ হয়নি। পরে যখন ঝুঝারের ভাগ্নির বিবাহ হওয়ার কথা হল, তাঁর বোন তাঁকে অনুরোধ করেছিলেন মেয়ের বিয়েতে সাহায্য করার জন্য। ঝুঝার সিং ব্যঙ্গাত্মকভাবে তাঁকে বলেন মৃত হারদৌলের সাহায্য চাইতে। মৃত রাজকুমার দৃশ্যত বিবাহে উপস্থিত ছিলেন এবং অতিথিদের পরিবেশনও করেছিলেন।
এখনও স্থানীয় লোকরা বিশ্বাস করে যে হারদৌল যে বিয়েতে আমন্ত্রিত হন তাতে তিনি যোগ দেন এবং লোকেরা তাঁর আশীর্বাদ পাওয়ার জন্য তাঁকে নিমন্ত্রণ করে একটি আমন্ত্রণ পত্র রেখে যায়।
জনপ্রিয় সংস্কৃতিতে
লালা হারদৌলের উপকথা স্থানীয়ভাবে জনপ্রিয় এবং বুন্দেলখণ্ডে পথনাটক হিসাবে এই ঘটনা পরিবেশিত হয়। ২০১২ সালের একটি ভারতীয় ঐতিহাসিক নাট্য চলচ্চিত্র হল চুন্দরি ওঢ়সি মাহরো বীর (লালা হারদৌল নামেও মুক্তিপ্রাপ্ত)। এটি হারদৌলের লোককাহিনীর উপর ভিত্তি করে নির্মিত। এটি পরিচালনা করেছেন নিশান্ত ভরদ্বাজ এবং প্রযোজনা করেছেন কেয়ার সাঙ্গরি। এতে হরদৌলের চরিত্রে শচীন্দ্র চৌবে, পদ্মাবতীর চরিত্রে (রাণী ও ঝুঝার সিং-এর স্ত্রী) দিব্যাঙ্কা ত্রিপাঠি এবং রাজা ঝুঝার সিং চরিত্রে দেবেন্দ্র ভগত অভিনয় করেছেন।
ডি জে আকীল
ডি জে আকীল (DJ Aqeel) হলেন ভারতের একজন ডিজে, শিল্পী এবং সুরকার। তিনি ২০০০ সালের প্রথম দিকে খুব জনপ্রিয় হয়ে ওঠা তার "শেক ইট ড্যাডি মিক্স" গানটির জন্য পরিচিত লাভ করেন। তার গান "তুু হে অহি" ও একই নামের ১৯৮২ সালের সিনেমা থেকে "ইয়ে ওয়াদা রাহা" গানের একটি রিমিক্স জনপ্রিয় হয়ে ওঠে ফলে ২০০০ সালে তার জনপ্রিয়তা তুমুলভাবে বৃদ্ধি পায়।
জীবনী
ডি জে আকীল ও তার স্ত্রী ফারাহ খান আলী একই সঙ্গে মুম্বাই বসবাস করেন, যিনি অভিনেতা সঞ্জয় খানের কন্যা এবং বলিউড অভিনেতা জায়েদ খান এর বোন। এই দম্পতির এক পুত্র আজান ও ফাইজা নামের এক কন্যা সন্তান রয়েছে।
অজয় মুখোপাধ্যায়ের দ্বিতীয় মন্ত্রিসভা
অজয় মুখোপাধ্যায়ের দ্বিতীয় মন্ত্রিসভা ছিল জোট সরকার যা ভারতের পশ্চিমবঙ্গ রাজ্য ১৯৬৯-১৯৭০ সালে ১৩ মাস শাসন করেছিল। ১৯৬৭ সালে প্রথম যুক্তফ্রন্ট মন্ত্রিসভা বরখাস্ত হওয়ার পর দ্বিতীয় যুক্তফ্রন্ট মন্ত্রিসভা গঠিত হয়, রাষ্ট্রপতি শাসন চালু হয় এবং ১৯৬৯ সালে মধ্যবর্তী নির্বাচন অনুষ্ঠিত হয়। ১৯৬৯ সালের নির্বাচনে যুক্তফ্রন্ট একটি নতুন জনপ্রিয় ম্যান্ডেট পেয়েছিল, যেখানে ভারতের কমিউনিস্ট পার্টি (মার্কসবাদী) শট আহ্বান করেছিল কিন্তু একজন অ-বামপন্থী মুখ্যমন্ত্রীর সাথে। দ্বিতীয় যুক্তফ্রন্ট মন্ত্রিসভার ১৩ মাসের শাসনকাল ব্যাপক ভূমি সংস্কার, শ্রম বিরোধ, রাজনৈতিক সহিংসতা এবং জোটের অন্তর্দ্বন্দ্বের জন্য সংগ্রাম দ্বারা চিহ্নিত করা হয়েছিল।
পটভূমি
প্রথম যুক্তফ্রন্ট মন্ত্রিসভা ১৯৬৭ সালের ২১ নভেম্বর পশ্চিমবঙ্গের রাজ্যপাল কর্তৃক বরখাস্ত করা হয়েছিল। ১৯৬৮ সালের ২০ ফেব্রুয়ারি রাজ্যে রাষ্ট্রপতি শাসন চালু করা হয়েছিল।
একটি ১২-দলীয় যুক্তফ্রন্ট জোট ১৯৬৯ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেছিল, একটি ৩২-দফা সাধারণ কর্মসূচি নিয়ে। নির্বাচনের ফলাফল ছিল যুক্তফ্রন্টের জন্য ভূমিধস বিজয়; ২১৪টি আসন এবং ৪৯.৭% ভোট জিতেছে।
মন্ত্রীদের তালিকা
দ্বিতীয় যুক্তফ্রন্ট মন্ত্রিসভা ১৯৬৯ সালের ফেব্রুয়ারিতে কার্যভার গ্রহণ। দ্বিতীয় যুক্তফ্রন্ট মন্ত্রিসভায় ২৭ জন ক্যাবিনেট মন্ত্রী এবং ৩ জন প্রতিমন্ত্রী ছিলেন। তুলনামূলকভাবে, ১৯৬৭ সালের প্রথম যুক্তফ্রন্ট মন্ত্রিসভায় ১৯ জন মন্ত্রী ছিলেন।
সিপিআই(এম) বিধানসভায় যুক্তফ্রন্টের বৃহত্তম দল ছিল, কিন্তু একটি প্রাক-নির্বাচন চুক্তি অনুসারে মুখ্যমন্ত্রীর পদ বাংলা কংগ্রেসের অজয় কুমার মুখার্জির কাছে যায়। তা সত্ত্বেও, সিপিআই(এম) সরকারের সমস্ত মূল দপ্তর পেয়েছে। এসইউসিআই ক্ষুব্ধ ছিল যে এটিকে শ্রম দপ্তর দেওয়া হয়নি। খাদ্য ও সরবরাহ বিভাগ সিপিআই(এম) এর কাছে বরাদ্দ করা হয়েছিল, কিন্তু সিপিআই(এম) ভারতের বিপ্লবী কমিউনিস্ট পার্টির সুধীন্দ্রনাথ কুমারকে এই মন্ত্রক দখল করতে দেয়।
দ্য উইচ’স টেলস
right|thumb|নভেম্বর ১৯৩৬ সংখ্যা, প্রচ্ছদ শিল্পী এলমার স্টোনার দ্য উইচ’স টেলস  ছিল টম চ্যাডবার্ন সম্পাদিত একটি পাল্প পত্রিকা যার নভেম্বর ও ডিসেম্বর ১৯৩৬ সালে দুটি সংখ্যা প্রকাশিত হয়েছিল। এটি একটি রেডিও প্রোগ্রাম এর সহপ্রকাশনা ছিল, যার নাম ছিল দ্য উইচ’স টেল, যা  মে ১৯৩১ সালে সম্প্রচার শুরু করেছিল। প্রতি সংখ্যার মুল কাহিনীটি ছাড়া, বাকি সব কাহিনী পিয়ারসন ম্যাগাজিনের আমেরিকান সংস্করনের পুনঃপ্রকাশ করত, অ্যালোঞ্জো ডীন কোল, যিনি রেডিও সিরিজটি লিখতেন, তিনিই মূল কাহিনীটি লিখতেন, এবং অন্যদের গল্পের প্লট দিতেন। পুনঃ প্রকাশিত গল্প গুলোর লেখকেরা হচ্ছেন জর্জ ডাল্টন, ওয়ারডন অ্যালান কার্টিস, উইলিয়াম হ্যামিলটন অসবর্ন, এবং জন সি. হেউড।
প্রকাশনার ইতিহাস ও বিষয়বস্তু
left|thumb|ডিসেম্বের ১৯৩৬ সংখ্যা, প্রচ্ছদ শিল্পী এলমার স্টোনার দ্য উইচ’স টেল ছিল একটি রেডিও প্রোগ্রাম যা আমেরিকান রেডিওতে ১৯৩১ সালের মে মাসে শুরু হয়। এটা ছিল একটি সাপ্তাহিক গল্পের সংকলন শো, এবং প্রথম হরর রেডিও প্রোগ্রাম, এবং এটা শীঘ্রই বেশ জনপ্রিয় হয়ে ওঠেছিল।  ১৯৩৬ সালে, দ্য উইচ’স টেলস পত্রিকাটি এর একটি সহ প্রকাশনা হিসেবে আবির্ভূত হয়, সম্ভবত তারা দ্য শ্যাডোর দ্বারা অনুপ্রাণিত হয়ে ছিল,যা ছিল একটি পাল্প পত্রিকা এবং এটিও একই নামের একটি রেডিও প্রোগ্রামের সহ প্রকাশনা ছিল। দ্য উইচ’স টেলস এর প্রকাশক ছিলেন দ্য কারউড পাবলিশিং কোং, যা ছিল একটি ছোট এবং তুলনামূলকভাবে অনভিজ্ঞ প্রতিষ্ঠান। অ্যালোঞ্জো ডীন কোল ছিলেন পত্রিকাটির নামে মাত্র সম্পাদক, যিনি মূলত রেডিও সিরিজটি লিখতেন । কিন্তু সম্পাদনার কাজ মূলত করতেন টম চ্যাডবার্ন।   একই সাথে একটি পাল্প পত্রিকা এবং একটি রেডিও শো থাকা হচ্ছে একুশ শতকের প্রথমদিকের মিডিয়া ইন্ডাষ্ট্রির ধারার  একটি উদাহরণ, যখন একই কন্টেন্টকে একধিক মিডিয়াতে একসাথে জুড়ে দেয়া হত,  কিন্তু ষ্ট্রীট এন্ড স্মিথ এই কাজটিকে দ্য শ্যাডোর বেলায় সফল ভাবে করে দেখিয়ে ছিল, কারউড তাদের পত্রিকায় রেডিও শো টির  অতি সামান্য প্রচারণা করত, সম্ভবত তাদের অনভিজ্ঞতার জন্য।   পরবর্তী মাসে তারা আরো একটি সংখ্যা প্রকাশ হয়েছিল; দুর্ভাগ্যজনক ভাবে সেই সময় প্রকাশকের নিকট প্রথম সংখ্যার বিক্রির তথ্য হাতে এসেছিল, পত্রিকাটি কম বিক্রয় হবার আরেকটি কারণ থাকতে পারে, সেটি সম্ভবত দুর্বল অর্থায়ন ও পরিবেশনা।
প্রথম সংখ্যার তারিখ ছিল নভেম্বর ১৯৩৬, মুল কাহিনী ছিল কোল এর পাগল বৈজ্ঞানিককে নিয়ে লেখা "দ্য ম্যাড ম্যান"।  দ্বিতীয় সংখ্যাতে কোল এর আরেকটি লেখা ছিল "মিসেস হকার'স উইল" শিরোনামে। মূলত কোল রেডিও শোর জন্য একটি পর্ব লিখেছিলেন, যা ছিল পত্রিকার জন্য লেখা লরেন্স ডি স্মিথ এর পাণ্ডুলিপির রূপান্তর। উভয় সংখ্যার,বাকি সব কাহিনী ছিল পিয়ারসন ম্যাগাজিনের আমেরিকান সংস্করনের পুনঃপ্রকাশ।  এর মধ্যে ওয়ারডন অ্যালান কার্টিস এর "দ্য মনস্টার অব লেক লামিট্রি", ১৮৯৯ সালে; উইলিয়াম হ্যামিলটন অসবর্ন এর "দ্য ফাউন্টেন অব ইয়থ", এবং জন সি. হেউড এর "ফ্যান্টম অব দ্য লিঙ্কস" দুটিই ১৯০৬ সালে, এবং জর্জ ডাল্টন এর "দ্য ডেথ ট্র্যাপ", ১৯০৮ সালে প্রথম প্রকাশিত হয়েছিল। রিপ্রিন্ট গল্পগুলো ছিল ভাল মানের, মাইক অ্যাসলের মতে, এগুলোতে প্রায়ই বিজ্ঞান কল্প কাহিনীর থিম থাকত : কার্টিসের গল্পে ছিল মানুষের মস্তিষ্ক প্রাগৈতিহাসিক দানবের শরীরে প্রতিস্থাপনের কাহিনী। বিষয়বস্তু অপেক্ষাকৃত উচ্চ মানের হওয়া সত্ত্বেও, গল্পগুলোতে অ্যাকশনের কমতি থাকার কারণে সেই সময়ের সাধারণ পাল্প পত্রিকা পাঠকদের সন্তুষ্ট করার জন্য যথেষ্ট ছিল না.
গ্রন্থপঞ্জির বিবরন
ম্যাগাজিনটির দুটি সংখ্যার প্রকাশের তারিখ ছিল নভেম্বর ও ডিসেম্বর ১৯৩৬, এবং দুটি সংখ্যার একটি পৃথক ভলিউম ও বের হয়েছিল। প্রকাশক ছিলেন নিউ ইয়র্কের দ্য কারউড পাবলিশিং কোং, সম্পাদক ছিলেন টম চ্যাডবার্ন. ম্যাগাজিনটি ছিল বেডশিট ফরম্যাটের, এতে ছিল ৪৮ পৃষ্ঠা, প্রতিটির মূল্য ছিল ১৫ সেন্ট।
সের্হি ক্রিভৎসভ
সের্হি আন্দ্রিয়োভিচ ক্রিভৎসভ (, Serhiy Kryvtsov; জন্ম: ১৫ মার্চ ১৯৯১; সের্হি ক্রিভৎসভ নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইউক্রেনের পেশাদার ফুটবল লিগের শীর্ষ স্তর ইউক্রেনীয় প্রিমিয়ার লিগের ক্লাব শাখতার দোনেৎস্ক এবং ইউক্রেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলে থাকেন।
২০০৬ সালে, ক্রিভৎসভ ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ৬ বছর যাবত ইউক্রেনের বয়সভিত্তিক দলের হয়ে খেলার পর, তিনি ২০১১ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ২৪ ম্যাচে অংশগ্রহণ করেছেন। তিনি ইউক্রেনের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন। দলগতভাবে, ক্রিভৎসভ এপর্যন্ত ২০টি শিরোপা জয়লাভ করেছেন, যার মধ্যে ১৯টি শাখতার দোনেৎস্কের হয়ে এবং ১টি ইউক্রেনের বয়সভিত্তিক দলের হয়ে জয়লাভ করেছেন।
রয়ান ইউনিভার্সিটি
রয়ান বিশ্ববিদ্যালয় হল পাবলিক বিশ্ববিদ্যালয়। এটা গ্লাসবোরো, নিউ জার্সি, মার্কিন যুক্তরাষ্ট্রে অবস্থিত। এই বিশ্ববিদ্যালয়ের একটি ক্যাম্পাস ক্যামডেন, নিউ জার্সিতে অবস্থিত। ১৯২৩ সালে শহরের দান করা ২৫ একর জমিতে গ্লাসবোরো নরমাল স্কুল নামে যাত্রা শুরু করে। পরে ১৯৩০ সালের দিকে বিদ্যালয়টির নাম দেওয়া হয় গ্লাসবোরোর নিউ জার্সি স্টেট টীচারস কলেজ।  ১৯৫৮ সালে এই বিশ্ববিদ্যালয়ের নাম দেওয়া হয় গ্লাসবোরো স্টেট কলেজ। ১৯৯২ সালে হেনরি রয়ান এবং তার স্ত্রী বেটি বিদ্যালয়ে $১০০ মিলিয়ন ডলার দেওয়ার পর থেকে এটার নাম রাখা হয় রয়ান কলেজ অব নিউ জার্সি। সেই সময় এটা পাবলিক কলেজের জন্য বড় উপহার। ১৯৯৭ সালের ২১ মার্চ উচ্চ শিক্ষার অনুমোদন পাওয়ার পর থেকে এই বিশ্ববিদ্যালয়ের নাম রাখা হয় রয়ান ইউনিভার্সিটি।.
কায়েস উদ্দিন
মুহাম্মদ কায়েস উদ্দিন (১৯৩৭ – ১১ নভেম্বর ২০২১) ছিলেন একজন বাংলাদেশী শিক্ষাবিদ, লেখক ও অধ্যাপক। তিনি বাংলাদেশে দুটি বিশ্ববিদ্যালয় উপাচার্যের দায়িত্ব পালন করেছেন। তিনি কুষ্টিয়া ইসলামী বিশ্ববিদ্যালয়ের ৫ম উপাচার্য হিসাবে ও বাংলাদেশ উন্মুক্ত বিশ্ববিদ্যালয়ের উপাচার্য হিসাবে দায়িত্ব পালন করেন।
প্রাথমিক জীবন
কায়েস উদ্দিন ১৯৩৭ সালের ১৫ জুলাই চাঁপাইনবাবগঞ্জ জেলার গোমস্তাপুর উপজেলাস্থ আলীনগর ইউনিয়নে জন্মগ্রহণ করেন। ১৯৫৭ সালে তিনি রাজশাহী বিশ্ববিদ্যালয় থেকে অনার্স পাশ করেন। ১৯৫৭ সালে স্নাতক পরীক্ষায় ডিস্টিংশনসহ প্রথম বিভাগে প্রথম স্থান অধিকার করায় রাজশাহী বিশ্বদ্যিালয় কর্তৃপক্ষ কায়েস উদ্দিনকে স্বর্ণপদক প্রদান করে। ১৯৬১ সালে যুক্তরাজ্যের গ্লাসগো বিশ্ববিদ্যালয়ের পিএইচডি গবেষণার জন্য কমনওয়েল্থ স্কলারশীপ এবং ১৯৭৪ সালে ইম্পেরিয়াল কলেজ অব সায়েন্স এন্ড টেকনোলোজিতে পোস্ট-ডক্টরেল গবেষণার জন্য কমনওয়েল্থ একাডেমিক স্টাফ ফেলোশিপ লাভ করেন।
ইবিতে নিয়োগ প্রাপ্তি
তিনি ১৯৯৭ সালে ইসলামী বিশ্ববিদ্যালয়ে উপাচার্য হিসাবে দায়িত্ব গ্রহণ করেন, এবং এখানে ৩ বছর দায়িত্ব পালনের পরে বাংলাদেশ উন্মুক্ত বিশ্ববিদ্যালয়ে উপাচার্য হিসাবে যোগদান করেন।
মৃত্যু
কায়েস উদ্দীন ১১ নভেম্বর ২০২১ সালে ৮৪ বছর বয়সে রাজশাহীস্থ নিজ বাসভবনে মৃত্যুবরণ করেন। তাঁকে রাজশাহী বিশ্ববিদ্যালয়ের কেন্দ্রীয় মসজিদে জানাজা শেষে বিশ্ববিদ্যালয়ের কবরস্থানে দাফন করা হয়। দৈনিক ভোরের কাগজ অনুযায়ী, তিনি গত এক বছর ধরে ডিমেনশিয়ায় আক্রান্ত ছিলেন।
পুস্কর খিসা
পুস্কর খিসা একজন বাংলাদেশী পেশাদারী হকি খেলোয়াড়। তিনি বাংলাদেশ জাতীয় হকি দলের হয়ে খেলেন।
কোয়েম্বাটুর
কোবাই নামে পরিচিত কোয়েম্বাটুর হল ভারতের তামিলনাড়ু রাজ্যের একটি শহর। এটি নোইয়াল নদীর তীরে অবস্থিত এবং পশ্চিম ঘাট দ্বারা বেষ্টিত। এই মহানগরটি তামিলনাড়ু রাজ্যে পশ্চিমে কঙ্গনাড়ু অঞ্চলের শহর। কোয়েম্বাটুর চেন্নাই পরে রাজ্যের দ্বিতীয় বৃহত্তম শহর (জনসংখ্যা ও এলাকা অনুযায়ী) এবং ভারতের ১৬তম বৃহৎ শহর পুঞ্জ। এটি কোয়েম্বাটুর পৌরসংস্থা দ্বারা পরিচালিত হয় এবং কোয়েম্বাটুর জেলার প্রশাসনিক কেন্দ্র।
শহরটি গহনা, ভেজা গ্রাইন্ডার (চূর্ণনযন্ত্র), পল্ট্রি এবং স্বয়ংক্রিয় উপাদানের বৃহত্তম রপ্তানিকারকদের মধ্যে একটি; "কোয়েম্বাটুর ওয়েট গ্রাইন্ডার" এবং "কোবাই কোরা কটন" ভারত সরকার দ্বারা ভৌগোলিক নির্দেশক হিসাবে স্বীকৃত।
এটি ভারতের দ্রুত বৃদ্ধিপাপ্ত পর্যায়-২ শহরের অন্তর্গত এবং দক্ষিণ ভারতের একটি প্রধান শিল্পকেন্দ্র। তুলা উৎপাদন এবং বস্ত্র শিল্পের কারণে শহরটিকে প্রায়ই "দক্ষিণ ভারতের ম্যানচেস্টার" হিসাবে উল্লেখ করা হয়। কোয়ামপুত্তুরকে "পাম্প সিটি" হিসাবেও উল্লেখ করা হয় এবং এই শহর ভারতের প্রায় চাহিদা অর্ধেকমোটর এবং পাম্পের সরবরাহ করে। কোয়ামপুত্তুর শিক্ষার জন্য একটি কেন্দ্র।